20 Oktober

20 Oktober is die 293ste dag van die jaar in die Gregoriaanse kalender (294ste in skrikkeljare). Daar volg nog 72 dae in die res van die jaar.

Gebeure 

 1604 – Maffeo Barberini (later Pous Urbanus VIII) word aartsbiskop van Nasaret.
 1740 – Maria Theresa volg die troon op in Oostenryk ná die Pragmatiese Sanksie van 1713.
 1800 – Pous Pius VII stel Luis María de Borbón y Vallábriga, aartsbiskop van Seville, Spanje, aan as kardinaal.
 1827 – 'n Geallieerde Britse, Franse, en Russiese vlootmag vernietig 'n gekombineerde Turkse en Egiptiese vloot by die Slag van Navarino, 'n bepalende oomblik in die Griekse Onafhanklikheidsoorlog.
 1883 – Peru en Chili teken die Verdrag van Ancón, wat Peru se rol in die Stille Oseaan-oorlog beëindig.
 1885 – Die Boererepubliek Upingtonia kom tot stand.
 1899 – Tweede Vryheidsoorlog: Die Slag van Talana tussen Boere en Britte vind plaas.
 1968 – Die voormalige VSA Presidentsvrou Jacqueline Kennedy trou met die Griekse skeepvaartmagnaat Aristotle Onassis.
 1973 – Die Sydney Operahuis word amptelik deur Koningin Elizabeth II geopen. 
 2000 – Die Britse aktivis James Mawdsley word in Burma vrygelaat ná sy arrestasie weens deelname in protes teen die slagting van etniese minderhede in die land.
 2007 – Suid-Afrika wen die rugbywêreldbekertoernooi in Frankryk toe hulle Engeland met 15–6 klop; daarmee stel hulle 'n rekord op deur wêreldkampioen te word sonder 'n enkele nederlaag in die hele toernooi.

Geboortes 
 1632 – Sir Christopher Wren, Engelse argitek, astronoom, en wiskundige († 1723).
 1677 – Stanislas Leszczynski, 'n koning van Pole († 1766).
 1723 – Martin Melck, stamvader van die Melck-familie in Suid-Afrika († 1781).
 1740 – Isabelle de Charrière, Nederlandse en Switserse skrywer († 1805).
 1874 – Charles Edward Ives, Amerikaanse modernistiese komponis († 1954).
 1920 – P.H. Nortjé, Afrikaanse storieverteller en skrywer († 2012).
 1920 – Dr. Gert van der Linde, predikant van die Gereformeerde Kerk († 2001).
 1928 – Li Peng, 'n Chinese politikus, bekend as die 'Slagter van Beijing' vir sy rol in die Tiananmen-plein bloedbad († 2019).
 1930 – Prof. Louis Eksteen, Afrikaanse leksikograaf († 2001).
 1938 – Jan Scholtz, Suid-Afrikaanse draaiboekskrywer, regisseur, en rolprentvervaardiger († 2015).
 1950 – Jorge Carlos Fonseca, President van die Kaap Verde.
 1964 – Kamala Harris, Amerikaanse politikus, 49ste adjunkpresident van die Verenigde State van Amerika.
 1966 – Allan Donald, Suid-Afrikaanse krieketspeler.
 1971 – Snoop Dogg, Amerikaanse kletsrymer.
 1971 – Dannii Minogue, Australiese aktrise en sangeres.
 1971 – Nico Smit, Afrikaanse wetenskapfiksieskrywer en staatsouditeur.

Sterftes 
 1032 – Pous Johannes XIX, 144ste pous van die Rooms-Katolieke Kerk (* onbekend).
 1401 – Klaus Störtebeker, die leier van ’n groep kaapvaarders (* 1360).
 1864 – Andrew Geddes Bain, Suid-Afrikaanse geoloog, ingenieur, en baanbreker-pasbouer (* 1796).
 1872 – Friedrich Welwitsch, Oostenrykse ontdekkingsreisiger van Afrika en plantkundige (* 1806).
 1894 – Aleksander III van Rusland, tsaar van Rusland (* 1845).
 1898 – Henry Barkly, goewerneur van verskeie Britse kolonies, waaronder die Kaapkolonie (* 1815).
 1950 – Henry L. Stimson, Amerikaanse politikus (* 1867).
 1964 – Herbert Hoover, 31ste President van die Verenigde State (* 1874).
 1994 – Burt Lancaster, Amerikaanse akteur (* 1913).
 2011 – Moeammar al-Ghaddafi, de facto leier van Libië van 1969 tot 2011 (* 1942).
 2016 – Mieke Telkamp, Nederlandse sangeres (* 1934).
 2018 – Wim Kok, Nederlandse politikus (* 1938).
 2020 – James Randi, Amerikaanse kulkunstenaar en wetenskaplike skeptikus (* 1928).

Vakansies, vierings, en waarnemingsdae 

Oktober